Diari Oficial de la Generalitat Valenciana


Sumari del DOGV 4414, del 09-01-2003 (2002/14591)

ORDE de 10 de desembre de 2002, de la Conselleria de Cultura i Educació, per la qual s'atribuïx la denominació específica de Serra d'Espadà a l'Institut d'Educació Secundària d'Onda.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4414

Data del DOGV
:   09-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14603


Data del document
:   10-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Onda
    * centre d'ensenyament
    * ensenyament públic

ORDE de 10 de desembre de 2002, de la Conselleria de Cultura i Educació, per la qual s'atribuïx la denominació específica de Serra d'Espadà a l'Institut d'Educació Secundària d'Onda. [2002/14950]
  
El Consell Escolar de l'Institut d'Educació Secundària d'Onda, en la sessió celebrada el 5 de juny de 2002, va aprovar sol·licitar per al mencionat centre la denominació específica de Serra d'Espadà. Esta proposta va ser aprovada, per majoria absoluta, pel Consell Escolar Municipal, en sessió celebrada el dia 25 de juny de 2002, i disposa de l'informe favorable de la Dirección Territorial de Cultura i Educació de Castelló. L'encarregat del Registre de Centres Docents ha certificat que no existix en la mateixa localitat un altre centre la denominació específica del qual puga induir a error o confusió amb la que ara es proposa.
  
La Serra d'Espadà, massís muntanyós de vital importància per a les comarques de l'Alt Palancia, l'Alt Millars i la Plana Baixa, compta amb 120.000 hectàrees i comprén 40 termes municipals. Declarada Parc Natural pel decret de 29 de setembre de 1998, del Govern València, conté una vegetació d'especial singularitat amb magnífics boscos de sureres i pins que han resistit durant segles els rigors del clima mediterrani. Hi ha constància de poblats ibers, romans i moriscos, que van lluitar allí contra la seua expulsió.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que una volta creat l'institut, el consell escolar del centre podrà proposar-ne a la citada Conselleria la denominació específica, després de l'informe previ favorable del consell escolar municipal, o si no n'hi ha del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Serra d'Espadà a l'Institut d'Educació Secundària d'Onda, codi 45147851.
  
DISPOSICIÓ ADDICIONAL ÚNICA
  
La dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement al que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, un recurs de reposició o bé plantejar, directament, recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des del sendemà de la seua publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des del sendemà de la seua publicació.
  
València, 10 de desembre de 2002
  
El conseller de Cultura i Educació
  
MANUEL TARANCÓN FANDOS